



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI

                    
	
	                    Bucureşti, 20 decembrie 2017
                    Nr.4c-11/984/2017


	
	
	


Către,

BIROUL PERMANENT
Vă înaintăm, alăturat, Raportul asupra propunerii legislative pentru completarea Ordonanţei de urgenţă a Guvernului nr.80/2013 privind taxele judiciare de timbru, trimisă Comisiei juridice, de disciplină și imunități cu adresa Pl-x 385/2017 în data de 23 octombrie 2017.

În raport cu obiectul si conținutul său, inițiativa legislativă face parte din categoria legilor ordinare.

       PREŞEDINTE,

                                                               Eugen NICOLICEA

RAPORT
asupra propunerii legislative pentru completarea Ordonanţei de urgenţă a Guvernului nr.80/2013 privind taxele judiciare de timbru
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru completarea Ordonanţei de urgenţă a Guvernului nr.80/2013 privind taxele judiciare de timbru, trimisă cu adresa nr. Plx. 385 din 23 octombrie 2017, înregistrată la Comisia juridică, de disciplină şi imunităţi cu nr. 4c-11/984 din 24 octombrie 2017

Senatul, în calitate de primă Cameră sesizată, a respins iniţiativa legislativă, în şedinţa din data de 16 octombrie 2017.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin adresa înregistrată cu nr. 267 din 25 aprilie 2017, a avizat negativ iniţiativa legislativă.
Comisia pentru administraţie publică şi amenajarea teritoriului, în data de 7 noiembrie 2017, a avizat negativ propunerea legislativă.

Propunerea legislativă are ca obiect de reglementare completarea art.29 din Ordonanţa de urgenţă a Guvernului nr.80/2013, în sensul scutirii de la plata taxei judiciare de timbru pentru acţiunile şi căile de atac formulate de instituţiile publice şi operatorii economici prevăzuţi la art.1 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, având ca obiect recuperarea prejudiciilor provocate de către personalul acestora, respectiv de către terţe persoane, în baza raporturilor juridice civile delictuale sau contractuale.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat și dezbătut propunerea legislativă în şedinţa din data de 20 decembrie 2017.  La lucrările comisiei, deputații au fost prezenți conform listei de prezență.

În urma examinării propunerii legislative şi a opiniilor exprimate, deputaţii comisiei prezenţi la lucrări, au hotărât, cu unanimitate de voturi, să propună plenului Camerei Deputaţilor respingerea propunerii legislative pentru completarea Ordonanţei de urgenţă a Guvernului nr.80/2013 privind taxele judiciare de timbru.
În raport cu obiectul şi conţinutul său, propunerea legislative face parte din categoria legilor ordinare.

  PREŞEDINTE,




    SECRETAR,
          Eugen NICOLICEA

                             Costel-Neculai DUNAVA
Consilier parlamentar, Andreea Sârbu

